system
Răspunde în limba română, în stilul Wikipedia, cat mai corect gramatical.
user
Cum ai descrie Arici?
assistant
Ariciul este un mamifer mic, nocturn, omnivor.

Descrierea speciei 
Ariciul este un mamifer mic care aparține ordinului insectivorelor, având o lungime a corpului de până la 33 de cm. Greutatea variază de la 800-1200g, în dependență de specie. Ei au membre mici și puternice, membrele posterioare fiind puțin mai mari și mai musculoase ca cele anterioare. Membrele au câte 5 degete, unde primul și ultimul deget sunt mai mici în comparație cu celelalte degete și nu au gheare. Au niște ochi mici și o ureche externă slab dezvoltată. Au un bot mic și ascuțit, cu o acuitate olfactivă foarte dezvoltată. Partea dorsală și laterală a corpului este acoperită cu niște ace lungi și ascuțite, alcătuite din cheratină și având o lungime de 10-20 de mm. Pe corpul unui arici pot fi până la 15.000 de astfel de ace.

Reproducerea 
Aricii se reproduc în sezonul cald, adică din mai până în august. Perioada de gestație durează 35-55 zile. De obicei se nasc 2-9 pui.

Hrana 
Anterior clasificați în ordinul Insectivora, aricii sunt totuși mamifere omnivore. Ei mănâncă insecte, melci, broaște, șerpi, ouă de păsări, hoituri de animale, ciuperci, rădăcini ale unor ierburi, fructe de pădure, pepeni verzi și pepeni galbeni.

Arealul de răspândire 
Aricii pot fi găsiți în grădini, stepe, silvostepe, savane, păduri rare și, uneori, pe terenuri cultivate. Ei sunt prezenți în zonele temperate și calde din Europa, în Africa (în afară de Sahara) și în zonele temperate și calde ale Asiei (în afară de peninsula Indochina). În secolul al XIX-lea în Noua Zeelandă a fost introdus cu succes ariciul european.

Clasificarea 
După University of Michigan Museum of Zoology

Regnul Animalia
Eumetazoa
Bilateria
Deuterostomia
Încrengătura Chordata
Craniata
Subîncrengătura Vertebrata
Supraclasa Gnathostomata 
Euteleostomi 
Clasa Sarcopterygii 
Tetrapoda 
Amniota 
Synapsida 
Clasa Mammalia 
Subclasa Theria 
Infraclasa Eutheria 
Ordinul Erinaceomorpha
Familia Erinaceidae 
Subfamilia Erinaceinae
Genul Atelerix
Genul Erinaceus
Genul Hemiechinus
Genul Mesechinus
Genul Paraechinus

Note

Bibliografie
Fauna României Mammalia vol.XVI Fas.I  Insectivora de Dumitru Murariu Editura Academiei Române, București, 2000

Legături externe 

Hedgehog reference at the University of Michigan Museum of Zoology
Hedgehog facts 
Hedgehog care and advice 
Natural History of European Hedgehogs (Wildlife Online)

Hedgehog reference at the University of Michigan Museum of Zoology
 thehedgehog.co.uk
 Ariciul - Sfătuitorul lui Dumnezeu, 10 octombrie 2011, Nicu Pârlog, Descoperă

Erinaceidae